
讞讜抓. 诪拽专讬专讬 讘讞诪讬诪讬 讜讞诪讬诪讬 讘拽专讬专讬 讚讛讗 诇讗 诪讝讬讙讗 讛讬讗 讚诪讬谉 讘诪讬谉 谞讬谞讛讜 诪讛 诇讬 拽专讬专讬 讜诪讛 诇讬 讞诪讬诪讬 诪''诪 诪讬谉 讗' 讛讜讗 讜砖诐 讗' 讛讜讗 讜讗诐 砖转讛 讘转讞诇' 讬讬谉 诪讝讜讙 讗讬谉 讗诇讜 诪爪讟专驻讜转 诇讜: 讗诪专 专讘 驻驻讗 诇讗 讗诪专谉 讻讜'. 讗讚专' 讬讜讞谞谉 拽讗讬 讚讗诪专 讗驻讬诇讜 诪讬诐 讜讘讗 专讘 驻驻讗 诇驻专砖 诇讗 讗诪专谉 讚诪爪讟专驻讬谉 讗诇讗 拽专讬专讬 讘讞诪讬诪讬 讜讞诪讬诪讬 讘拽专讬专讬 讚讛讛讬讗 讞砖讬讘 专' 讬讜讞谞谉 诪讝讜讙 讗讘诇 讞诪讬诪讬 诇讙讜 讞诪讬诪讬 讜拽专讬专讬 诇讙讜 拽专讬专讬 讚诇讻讜诇讬 注诇诪讗 诇讗 诪讬拽专讬 诪讝讜讙 讜诇讗 诪爪讟专驻讬: 讗专讘注讛 讚讘专讬诐 讻讜'. 诪砖讜诐 专讜讞 专注讛 讜诇拽诪谉 诪驻专砖 诇讛讜 讞讚讗 讞讚讗: 讗诇讗 讚诇讗 讛讜讬 讗专讘注 讗诪讜转. 讚诇讗 砖讘拽 专讜讜讞讗 诇砖讬讚讗 诇注讘讜专 讘讬谉 讚拽诇 诇讻讜转诇 诪砖讜诐 讛讻讬 诪讝拽讗 诇讬讛: 讗诇讗 讚诇讬讻讗 讚讬专讻讗 讗讞专讬谞讗. 砖转讛讗 讬讻讜诇讛 砖讬讚讗 诇讛诇讱 讘讜 讚注讻砖讬讜 讘讗 讝讛 讘讙讘讜诇讛 讜讛驻住讬讚讛 讗转 讚专讻讛 讜讗讛讻讬 诪讝拽讗 诇讬讛: 讗讘诇 驻住拽转讬谞讛讜. 讚砖讻讬讞讬 专讘讬诐 诇讬转 诇讬讛 专砖讜转 诇讛讝讬拽 砖讗讬谉 诇讜 诇讙讝讜诇 讗转 讛专讘讬诐: 讜诇讗 讗诪专谉. 讚砖讜专讛 注诇 讛诪讬诐 讗诇讗 讘砖讚讛 讚诇讗 砖讻讬讞讬 诪讬讗 讜诪住专讛 谞驻砖讛 诇砖转讜转: 讚诇讗 讗驻住拽讬谞讛讜 讘注驻专讗. 砖诇讗 驻讬讝专 注诇讬讛谉 注驻专: 讙诪讜讚 诪住讗谞讬. 谞转讻讜讜爪讜 讛诪谞注诇讬诐: 讜爪讜讜 讻专注讬讛. 讬讘砖讜 专讙诇讬讜: 诇讗 诪诪爪注讬谉. 诇讗 讬注讘专讜 讘讬谉 讗谞砖讬诐: 讜诇讗 诪转诪爪注讬谉. 讜诇讗 讬注讘讜专 讗讬砖 讗讞讚 讘讬谉 砖谞讬 讻诇讘讬诐 讘讬谉 砖转讬 谞砖讬诐 讘讬谉 砖谞讬 讚拽诇讬诐: 谞驻转讞 讘讗诇 讜谞住讬讬诐 讘讗诇. 讗诇 诪讜爪讬讗诐 诪诪爪专讬诐 讜讙讜' 讻讬 诇讗 谞讞砖 讘讬注拽讘 讜讙讜' 注讚 诪讛 驻注诇 讗诇: 谞驻转讞 讘诇讗 讜诪住讬讬诐 讘诇讗. 诇讗 讗讬砖 讗诇 讜讬讻讝讘 讜讙讜' 注讚 讜诇讗 讬拽讬诪谞讛: 讛讜专讙转 讗讞讚 诪讛谉. 砖诪讝讬拽转谉 讘诪讛 砖注讘专讛 讘讬谞讬讛谉: 讗讙专转 讗讝诇讗 讗讜住讬讗 讘诇讜住讬讗. 讗讜转谉 砖讚讬诐 砖讗转谉 注讜住拽讜转 讘讛谉 讘讻砖驻讬诐: 诪转拽讟诇讬谉 讘讞讬拽 拽讘诇. 讻讘专 讛专讜讙讬诐 讛谉 讘讞爪讬诐 讻诪讜 讜诪讞讬 拽讘诇讜 讻讱 砖诪注 专讘讬谞讜 诪专讘讜 讜专讘讜 诪驻讬 专讘讬谞讜 讙专砖讜诐 讝爪''诇: 讗讙专转. 讛讬讗 讗讙专转 讘转 诪讞诇转 砖诐 砖讬讚讗: 讚拽诇 讬讞讬讚讬. 砖讗讬谉 讚拽诇 讗讞专 住诪讜讱 诇讜: 讘爪诇讛 砖诇 诇讘谞讛. 讗讬 谞诪讬 讛讛讜诇讱 讘诇讬诇讛 讻砖讛诇讘谞讛 讝讜专讞转 讜讛讜讗 讛讜诇讱 讘爪诇 讛讻转诇讬诐 砖讚专讱 讛砖讚讬诐 诇讛诇讜讱 讘诇讬诇讛 讜讘讝诪谉 砖讛诇讘谞讛 讝讜专讞转 诪转讬讬专讗讬谉 诇讬诇讱 讘诪拽讜诐 讛讗讜专 讜讛讜诇讻讬谉 讘诪拽讜诐 讛爪诇: 讟讜诇讗 讚讞讘专讬讛. 讗诐 讬砖 讚拽诇 讗讞专 住诪讜讱 诇讜 诪住转诇拽转 讛砖讬讚讗 诇讚拽诇 讗讞专 讜讗讬谞讜 诪讝讬拽转讜: 讘讞爪专. 砖讛诪拽讜诐 爪专 砖讗讬谉 诇讛 讚专讱 诇谞讟讜转 讬诪讬谉 讜砖诪讗诇 讜砖讜专讛 注诇讬讜 讜诪讝讬拽转讜: 讜讘爪诇讛 砖诇 诇讘谞讛 诇讗 讗诪专谉 讗诇讗 讘诪注专讘讛. 讛讬讬谞讜 讘住讜祝 讛讞讜讚砖 砖讛诇讘谞讛 讝讜专讞转 讘诪讝专讞 讜讗诐 砖讜讻讘 讗爪诇 讻讜转诇 诇爪讚 讛诪注专讘 讛讜讬 讛爪诇 讘诪注专讘: 讗讘诇 讘诪讚讬谞讞讗. 讛讬讬谞讜 转讞诇转 讛讞讚砖 砖讛诇讘谞讛 讝讜专讞转 讘诪注专讘 讜注讜砖讛 爪诇 讘诪讝专讞 讻讙讜谉 砖砖讜讻讘 讗爪诇 讻讜转诇 诪爪讚 讛诪讝专讞:



转讜住驻讜转



谞驻转讞 讘讗诇. 驻讬' 专砖讘''诐 讗诇 诪讜爪讬讗诐 诪诪爪专讬诐 讜谞驻转讞 讘诇讗 诇讗 讗讬砖 讗诇 讜讬讻讝讘 讜讗注''讙 讚讗住讜专 诇讛转专驻讗讜转 讘讚讘专讬 转讜专讛 诇讛讙谉 砖专讬 讜讛讗 讚讗诪专讬' 讘驻' 讘诪讛 讗砖讛 (砖讘转 讚祝 住讝.) 诇讗讬砖转讗 爪诪讬专转讗 诇讬砖拽讜诇 住讻讬谞讗 讜讻讜' 讜诇讬诪讗 讜讬讗诪专 诪砖讛 讗住讜专讛 谞讗 讜讗专讗讛 讜讙讜' 诪砖讜诐 住讻谞讛 砖专讬 讜专''讞 驻讬' 谞驻转讞 讘讗诇 诇讬诪讗 讛讻讬 讗诇 讗诇讛讬诐 讛' 讛爪讬诇谞讜 诪讻诇 专注 讜诪讻诇 谞讝拽 讗砖专 讘讬讚讱 讻讞 讜讙讘讜专讛 讻讬 讗转讛 讗诇 讜谞驻转讞 讘诇讗 诇讗 转讟砖谞讬 讗诇讛讬 讜诇讗 转注讝讘谞讬 砖诪专谞讬 讻讗讬砖讜谉 讘转 注讬谉 讟专诐 讗拽专讗 转注谞谞讬 讜讗诇 转讗诪专 诇讗: 讗诐 转讞诇转 谞讚讛 讛讬讗 讛讜专讙转. 讬砖 诪驻专砖 讗诐 注讜砖讛 诇讛谉 讻讬砖讜祝:

专讘讬谞讜 讞谞谞讗诇

讗诪专 专' 讬讜讞谞谉 讻诇 讛诪讝讜讙 诪爪讟专祝 讜讗驻讬' 诪讬诐 讜讛谞"诪 讞诪讬诪讬 诇讙讜 讗讜 拽专讬专讬 诇讙讜 讞诪讬诪讬:




讗专讘注讛 讚讘专讬诐 讛注讜砖讛 讗讜转谉 讚诪讜 讘专讗砖讜 讛谞驻谞讛 讘讬谉 讚拽诇 诇讻讜转诇 讜讛注讜讘讚 讘讬谉 讘' 讚拽诇讬诐 讜讛注讜讘专 注诇 诪讬诐 砖驻讜讻讬谉 讜讗驻讬' 砖驻讻转谉 讘转讜 讜讛砖讜转讛 诪讬诐 砖讗讜诇讬谉 讜诇讗 讗诪专谉 讗诇讗 讚砖讬讬诇讬谞讛讜 拽讟谉 讘讚讘专讗 [讗讘诇 砖讬讬诇讬谞讛讜 讙讚讜诇] 讗讜 拽讟谉 讘诪转讗 讗讜 讞诪专讗 讜砖讻专讗 诇讬转 诇谉 讘讛. 转专讬 讚驻住拽讬谞讛讜 谞讚讛 讗诐 转讞诇转 谞讚讛 讛讬讗 讛讜专讙转 讗讞讚 诪讛谉 讜讗诐 住讜祝 谞讚讛 讛讬讗 注讜砖讛 诪专讬讘讛 讘讬谞讬讛诐 诪讗讬 转拽谞转讬讛 谞驻转讞 讘讗诇 讜谞住讬讬诐 讘讗诇 [讜讬"讗 谞驻转讞 讘诇讗 讜谞住讬讬诐 讘诇讗] 讬砖 诪讬 砖讗讜诪专 讬驻转讞 驻住讜拽 讘讗诇 讜讬住讬讬诐 讘讗诇 讻讙讜谉 (讘诪讚讘专 讻"讙 讻"讘) 讗诇 诪讜爪讬讗诐 诪诪爪专讬诐 注讚 诪讛 驻注诇 讗诇 [讜谞驻转讞 讘诇讗 讻讙讜谉 诇讗 讗讬砖 讗诇 讜讙讜'] 讜讬砖 诪讬 砖讗讜诪专 讚诇讗 讗诇讗 讬驻转讞 讗诇 讛' 讛爪讬诇谞讬 诪讻诇 专注 讜诪讻诇 谞讝拽 讜讞诇讬 讜讘讬讚讱 讻讞 讜讙讘讜专讛 讻讬 讗转讛 讗诇 讜讻谉 讬驻转讞 讜讬讗诪专 诇讗 转讟砖谞讬 讗诇讛讬 讜诇讗 转注讝讘谞讬 砖诪专谞讬 讻讗讬砖讜谉 讘转 注讬谉 诪诇讗 砖讗诇讜转讬 讜转谉 诇讬 讘拽砖讜转讬 讟专诐 讗拽专讗讱 转注谞谞讬 讜讗诇 转讗诪专 诇讗:




诪讗谉 讚驻讙注 讘谞讚讛 讻讬 住诇拽讗 诪讟讘讬诇转 诪爪讜讛 讗讬 讗讬讛讜 拽讚讬诐 讜诪砖诪砖 讗讞讚 诇讬讛 专讜讞 讝谞讜谞讬诐 讗讬 讗讬讛讬 拽讚诪讛 讜诪砖诪砖讛 讗讞讚讗 诇讚讬讚讛 专讜讞 讝谞讜谞讬诐 诪讗讬 转拽谞转讬讛 谞讬诪讗 讛讻讬 砖讜驻讱 讘讜讝 注诇 谞讚讬讘讬诐 讜讙讜'.





专砖"砖

讙诪专讗 诪转拽讟诇讗 讘讞抓 拽讘诇. 讻爪"诇 讜讻"讛 讘注"讬 讜讻"谞 诪驻讬专讜砖 专砖讘"诐 讜讬转讻谉 诇驻专砖 讚讞抓 砖诐 砖讚 讻讚讗诪专讬谞谉 讘诪"专 谞砖讗 驻讬"讘 诪讞抓 讬注讜祝 讬讜诪诐 讗专"讘 讬砖 诪讝讬拽 砖讛讜讗 驻讜专讞 讘讗讜讬专 讻注讜祝 讜拽讜砖讟 讻讞抓 讜谞讬砖谞讛 讙诐 讻谉 讘驻' 转爪讗 讜诪讚讻转讬讘 讬注讜祝 讬讜诪诐 诪讻诇诇 讚讗讬讻讗 谞诪讬 讞抓 诇讬诇讛 讚讜诪讬讗 (讚诇拽诪谉 注"讘) 转专讬 拽讬讟讘讬 讛讜讬 讞讚 诪拽诪讬 讟讬讛专讗 讜讞讚 诪讘转专 讟讬讛专讗 讻讜' 讚讘转专 讟讬讛专讗 拽讟讘 讬砖讜讚 爪讛专讬诐 砖诪讬讛 讜拽讘诇 讛讜讗 诇砖讜谉 讞砖讱:



讙诪' 诪讗谉 讚驻讙注 讘讗讬转转讗 讘注讬讚谞讗 讚住诇拽讗 诪讟"诪 讻讜'. 讘爪讬讜谉 讛讙专讬"驻 诇转讜住驻讜转 讘"诪 谞"讚 讟"住 讜爪"诇 驻"讚 讜注讬讬谉 (诇注讬诇 拽讬) 讘转讚"讛 讛讗讬:





讘谉 讬讛讜讬讚注

讗执诐 转旨职讞执诇旨址转 谞执讚旨指讛 讛执讬讗 讛讜止专侄讙侄转 讗侄讞指讚 诪值讛侄诐. 驻讬专讜砖 讗诐 谞讝讚诪谉 讗讜转讛 砖注讛 砖诐 讗讬讝讛 诪讝讬拽 诪谉 讛砖讚讬诐 讘注转 砖注讘专讛 讗砖讛 讘讬谉 转专讬 讙讘专讬 讗讝 讗讜转讜 诪讝讬拽 讬讝讬拽 讗转 讗讞讚 诪讗诇讜 讜讛讜专讙转 专讜爪讛 诇讜诪专 诪讝拽转 砖转讛讬讛 住讬讘讛 砖讬谞讝拽 讗讞讚 诪讛诐 讗讘诇 讗诐 诇讗 谞诪爪讗 讗讜转讛 砖注讛 诪讝讬拽 注讜诪讚 诇讗 讬讛讬讛 诪讝讛 谞讝拽.
诪讬讛讜 讚注 讻讬 讛讚讘专 驻砖讜讟 讚讻诇 讚讘专讬诐 讗诇讜 诇讗 谞讗诪专讜 讗诇讗 讘讝诪谉 拽讚诪讜谉 砖讛讬讜 讛砖讚讬诐 讜讛诪讝讬拽讬谉 诪爪讜讬讬诐 讛专讘讛 讜讛讬讜 诪讬谞讬诐 诪诪讬谞讬诐 砖讜谞讬诐 讜注转讛 谞讞诇砖讛 讛住讬讟专讗 讗讞专讗 谞转诪注讟讜 讗诇讜 讙诐 讻谉, 讜专拽 诇讻转讞讬诇讛 讟讜讘 诇讞讜砖 诇讬讝讛专 讘讝讛.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 谞驻转讞 讻讜'. 讜讗祝 注诇 讙讘 讚讗住讜专 诇讛转专驻讗讜转 讘讚"转. 砖讘讜注讜转 讟讜 注"讘:





驻转讞 注讬谞讬诐

讗诪专 专讘 驻驻讗 谞驻转讞 讘讗诇 讜讻讜' 专砖"讬 讜专砖讘"诐 驻讬专砖讜 驻' 讗诇 诪讜爪讬讗诐 讜讻讜' 讜讛转讜住驻讜转 讻转讘讜 诪砖诐 专讘讬谞讜 讞谞谞讗诇 砖讬讗诪专 住讙谞讜谉 转驻诇讛 讛诪转讞诇转 讘讗诇 讜讻讜' 讜谞讛讬专谞讗 砖专讗讬转讬 讘讝讛专 讚拽讗诪专 讘讛讚讬讗 讻驻讬专砖"讬 讜专砖讘"诐 讜讛讜讗 讘讝"讞 诪讚专砖 专讜转 讚祝 诇"讛 注"讚 讚驻讜住 讜讬谞讬爪讬讗:





讬讚 讚讜讚

讛讗讬 诪讗谉 讚驻讙注 讘讗讬转转讗 注讬讬谉 讘状诪 驻状讚 讚状讛 讬转讬讘 讙讜驻讬 讛诇讻讜转 拽讟状讜 注状讘 专爪讜祝 讗讛讘讛


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

